CELEX: 62011CN0406
Language: hu
Date: 2011-07-29 00:00:00
Title: C-406/11. P. sz. ügy: A Törvényszék (harmadik tanács) T-145/08. sz., Atlas Transport GmbH kontra Belső Piaci Harmonizációs Hivatal (védjegyek és formatervezési minták) (OHIM), az eljárásban résztvevő másik fél: Atlas Air Inc. ügyben 2011. május 16-án hozott ítélete ellen az Atlas Transport GmbH által 2011. július 29-én benyújtott fellebbezés

22.10.2011   
            
            
               HU
            
            
               Az Európai Unió Hivatalos Lapja
            
            
               C 311/20
            
         A Törvényszék (harmadik tanács) T-145/08. sz., Atlas Transport GmbH kontra Belső Piaci Harmonizációs Hivatal (védjegyek és formatervezési minták) (OHIM), az eljárásban résztvevő másik fél: Atlas Air Inc. ügyben 2011. május 16-án hozott ítélete ellen az Atlas Transport GmbH által 2011. július 29-én benyújtott fellebbezés
   (C-406/11. P. sz. ügy)
   2011/C 311/33
   Az eljárás nyelve: német
   
      Felek
   
   
      Fellebbező: Atlas Transport GmbH (képviselő: K. Schmidt-Hern ügyvéd)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM) és az Atlas Air Inc.
   
      A fellebbező kérelmei
   
   
               —
            
            
               A Bíróság helyezze hatályon kívül az Európai Unió Törvényszéke által a T-145/08. sz. ügyben 2011. május 16-án hozott ítéletet;
            
         
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 1023/2007-1. sz. fellebbezési ügyben 2008. január 24-én hozott határozatát;
            
         
               —
            
            
               a Belső Piaci Harmonizációs Hivatalt (védjegyek és formatervezési minták) (OHIM) kötelezze mindkét eljárás költségeinek viselésére.
            
         
      Jogalapok és fontosabb érvek
   
   Az OHIM és a Törvényszék a megtámadott határozattal megsértette a közösségi védjegyről szóló 40/94 rendelet 59. cikkének harmadik mondatát, amely a fellebbezésre vonatkozó indokolási kötelezettséget szabályozza. Az OHIM és a Törvényszék a megtámadott határozattal ezenkívül a közösségi védjegyről szóló rendeletnek a 2868/95 bizottsági rendelet 20. szabályának (7) bekezdésével összefüggésben, analógia útján értelmezett 60. cikkét is megsértette. Az OHIM-nak az előtte folyamatban lévő eljárást fel kellett volna függesztenie, és így a határidő nem járt volna le.